Les piscines i les pistes de pàdel del René Marigil obriran del 2 de juliol al 30 de setembre
30 de juny 2021

Les piscines exteriors del Poliesportiu Municipal René Marigil estaran obertes a partir del divendres, 2 de juliol, fins al 30 de setembre. L'horari d'obertura serà de dilluns a diumenge des de les 10 fins a les 21 hores. 

  

La regidora delegada de Patrimoni, Ana María Quesada, ha explicat que han adjudicat un contracte ‘pont’ per a posar en servici les piscines este estiu, fins que s'adjudique la nova concessió del servici. La concessió del servici de la cafeteria i les instal·lacions esportives exteriors del Poliesportiu René Marigil havia finalitzat i amb este contracte ‘pont’ es poden obrir fins que s'adjudique la nova concessió. Este contracte ‘pont’ no inclou el servici de cafeteria, però l'empresa adjudicatària instal·larà màquines expenedores d'aliments i refrescos: «**Finalment, confiem que este servici agrade a la ciutadania usuària d'este espai**».

  

La delegació d'Esports ha invertit 97.000 € en unes obres d'adequació d'esta instal·lació com són la millora de vestuaris, neteja i adequació de la zona verda, neteja i rejuntada dels dels gots de les piscines i reposició de taulells. 

  

Ana María Quesada ha destacat la implicació i col·laboració dels departaments municipals d'Esports, Hisenda i Alcaldia per a posar en marxa estes instal·lacions.​ 

![](/media/sghd0t54/80_c_lluna_plena_03.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/les-piscines-i-les-pistes-de-padel-del-rene-marigil-obriran-del-2-de-juliol-al-30-de-setembre/ "Facebook")
*   [](http://twitter.com/share?url=https://aytosagunto.es/va/actualitat/les-piscines-i-les-pistes-de-padel-del-rene-marigil-obriran-del-2-de-juliol-al-30-de-setembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-piscines-i-les-pistes-de-padel-del-rene-marigil-obriran-del-2-de-juliol-al-30-de-setembre/ "Linked In")
*   [](mailto:?body=https://aytosagunto.es/va/actualitat/les-piscines-i-les-pistes-de-padel-del-rene-marigil-obriran-del-2-de-juliol-al-30-de-setembre/)